**ДОГОВОР**

**№ ……………………. / …………………… г.**

Днес, ……………………….. г. в град София, на основание чл. 186 от Закона за обществени поръчки, във връзка с чл. 20, ал. 3, т. 2 от ЗОП и въз основа на утвърден от Възложителя на ………………. протокол за разглеждането и оценката на офертите и класирането на участниците за изпълнение на обществена поръчка по реда на Глава двадесет и шеста от ЗОП - събиране на оферти с обява, с предмет: **„Избор на външен експерт като член на екипа за организация и управление на проекта BG05M9OP001-3.004 “Оптимизация и иновации в ИА ГИТ“ с професионална компетентност -Информационни технологии“**, се сключва настоящия Договор между:

1. **Изпълнителна агенция “Главна инспекция по труда”**, със седалище и адрес на управление: гр. София, бул. “Княз Александър Дондуков” № 3, представлявана от Георги Димитров Милчин - Ръководител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, в качеството му на възложител, съгласно Заповед № З-0682/11.07.2016 г. и Севдалина Жечкова Вичева, счетоводител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, наричани по-долу за краткост "ВЪЗЛОЖИТЕЛ" от една страна

и

**2**. ............................................................................................................................................ със седалище гр............... ул................ № ....., ЕИК ................................, представлявано от ............................................ с адрес гр ........................., ул. ............................................, л.к. ..........................., изд. на .................... от ..................., наричано по-долу за краткост **ИЗПЪЛНИТЕЛ** от друга страна.

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да изпълнява на свой риск срещу възнаграждение, задълженията на „външен експерт“ като член на екипа за организация и управление на проект BG05M9OP001-3.004 „Оптимизация и иновации в ИА ГИТ“, финансиран по Оперативна програма „Развитие на човешките ресурси“, в съответствие с условията на Техническата спецификация на ВЪЗЛОЖИТЕЛЯ (Приложение № 1) и представените от ИЗПЪЛНИТЕЛЯ Техническо предложение (Приложение № 2) и Ценово предложение (Приложение № 3), които са неразделна част от настоящия договор.

**II. СРОК НА ДОГОВОРА**

**Чл. 2.** Настоящия договор влиза в сила от датата на подписването му и е със срок на изпълнение до 31.12.2018 г. – крайния срок за изпълнение на проект BG05M9OP001-3.004 „Оптимизация и иновации в ИА ГИТ“.

# IIІ. ПРАВА И ЗАДЪЛЖЕНИЯ НА СТРАНИТЕ

Чл. 3 (1) ИЗПЪЛНИТЕЛЯТ се задължава:

1. да изпълни възложената работа качествено, добросъвестно и в срок, в съответствие с изискванията на ВЪЗЛОЖИТЕЛЯ;

2. да не разпространява по какъвто и да е начин пред трети лица информацията, станала му известна при и/или по повод изпълнението на услугата - предмет на настоящия договор, без изричното писмено съгласие на ВЪЗЛОЖИТЕЛЯ.

(2) ИЗПЪЛНИТЕЛЯТ има право:

1. на пълна и точна информация във връзка с изпълнение на задълженията си по договора;

2. на достъп до проектната документация, имаща отношение към изпълнението на възложените с настоящия договор задачи;

3. на достъп до инструкциите и/ или указанията, предоставени от Договарящия орган, Управляващия орган и Сертифициращия орган във връзка с изпълнението на проекта;

4. на уговореното възнаграждение по чл.4 при качествено изпълнение на възложената работа.

(3) ВЪЗЛОЖИТЕЛЯТ е длъжен:

1. да предостави необходимите условия (в т.ч. средства за комуникация, офис оборудване, материали и консумативи) за изпълнение на възложената работа.

2. да предостави достъп до документацията на проекта, касаеща задълженията на ИЗПЪЛНИТЕЛЯ.

3. да осигури на ИЗПЪЛНИТЕЛЯ съдействие и информация, необходими за качественото изпълнение на услугата, вкл. да му предостави достъп до документацията на проекта, касаеща изпълнението на неговите задължения;

4. при поискване и със съдействието на ИЗПЪЛНИТЕЛЯ, да уточнява въпроси, отнасящи се до предмета на услугата;

5. да заплати на ИЗПЪЛНИТЕЛЯ уговореното възнаграждение при качествено изпълнение на възложената работа съгласно условията на чл.4 от настоящия договор.

(4) ВЪЗЛОЖИТЕЛЯТ има право:

1. да получи уговорената услуга от ИЗПЪЛНИТЕЛЯ във вида и срока, посочени в настоящия договор;

2. да дава разяснения и/ или указания относно изпълнението на услугата, предмет на договора, без с това да накърнява самостоятелността на ИЗПЪЛНИТЕЛЯ;

3. да оказва текущ контрол относно изпълнението на възложената работа, в т.ч. да изисква и получава от ИЗПЪЛНИТЕЛЯ по всяко време информация във връзка с извършваната работа, както и да изисква документацията, изготвена в съответствие с проект BG05M9OP001-3.004 „Оптимизация и иновации в ИА ГИТ“;

4. да не приеме извършената работа или част от нея, ако са налице отклонения от условията в този договор.

ІV. ЗАПЛАЩАНЕ И ФИНАНСОВИ УСЛОВИЯ

Чл.4 (1) За точно изпълнение на възложената работа ВЪЗЛОЖИТЕЛЯТ ще заплати на ИЗПЪЛНИТЕЛЯ възнаграждение, определено въз основа на предложената от ИЗПЪЛНИТЕЛЯ часова ставка съгласно Ценовото му предложение (Приложение № 3).

(2) Възнаграждението се заплаща на части, въз основа на представени от ИЗПЪЛНИТЕЛЯ и приети от ВЪЗЛОЖИТЕЛЯ отчетни доклади по образец (Приложение №4 към настоящия договор), съдържащи подробна и точна информация относно извършената част от уговорената работа, като сумата се определя съгласно броя на часовете, посочени в представения от ИЗПЪЛНИТЕЛЯ отчетен доклад, и часовата ставка, посочена в ценовото предложение (Приложение № 3), но не повече от 66 000,00 (шестдесет и шест хиляди) лева без ДДС за целия срок на договора.

(3) До 5-то число на всеки месец ИЗПЪЛНИТЕЛЯТ представя отчетен доклад по ал.2, като ВЪЗЛОЖИТЕЛЯТ се произнася дали приема така представения отчет в двуседмичен срок от получаването му.

(4) До 30 /тридесет/ работни дни от утвърждаването на доклада от ВЪЗЛОЖИТЕЛЯ, на ИЗПЪЛНИТЕЛЯ се изплаща съответната част от възнаграждението, определена по реда на ал.2.

(5) Изплащането на сумите се извършва по банков път, по сметка на ИЗПЪЛНИТЕЛЯ:

Банка: ………..

IBAN: ………….

(6) В случай, че във връзка с изпълнение на настоящия договор се наложи ИЗПЪЛНИТЕЛЯТ да пътува извън гр. София, ВЪЗЛОЖИТЕЛЯТ ще командирова ИЗПЪЛНИТЕЛЯ с писмена заповед за командировка при следните условия:

1. с право на пътни и квартирни - до размерите, предвидени в действащото законодателство срещу представяне на надлежен разходооправдателен документ;

2. с право на дневни- съгласно предвиденото в бюджета на проекта и в съответствие с Наредбата за командировките в страната.

(7) Разходите по т.1 и т.2 на предходната алинея са за сметка на ВЪЗЛОЖИТЕЛЯ.

V.ОТГОВОРНОСТ

Чл.5 (1) ИЗПЪЛНИТЕЛЯТ отговаря за точното изпълнение на услугата - предмет на настоящия договор, както и за качеството на изготвените документи съгласно условията на договора, действащото законодателство и при спазване на принципа на конфиденциалност.

(2) За лошо изпълнение на предмета на договора, когато резултатът се отклонява съществено от уговореното качество, ВЪЗЛОЖИТЕЛЯТ може да намали уговореното възнаграждение, като заплати извършената от ИЗПЪЛНИТЕЛЯ работа само в частта, която е приел и може да използва по предназначение.

VІ. ПРЕКРАТЯВАНЕ НА ДОГОВОРА

Чл.6. Действието на настоящия договор се прекратява:

1. с приключване на дейностите по управлението на проект BG05M9OP001-3.004 „Оптимизация и иновации в ИА ГИТ“;

2. с изтичане на срока, посочен в чл.2;

3. предсрочно, по взаимно съгласие на страните, изразено писмено;

4. при смърт или поставяне под запрещение на ИЗПЪЛНИТЕЛЯ;

5. при настъпване на обективна невъзможност за изпълнение на възложената услуга;

6. предсрочно, с едностранно изявление на изправната страна, в случаите на системно неизпълнение на задълженията на другата страна, чрез отправяне на едномесечно писмено предизвестие;

7. при отказ на ВЪЗЛОЖИТЕЛЯ от договора;

8. едностранно от ИЗПЪЛНИТЕЛЯ, чрез отправяне на едномесечно писмено предизвестие до ВЪЗЛОЖИТЕЛЯ.

VII. ДОПЪЛНИТЕЛНИ УСЛОВИЯ

Чл.7 (1) Настоящият договор може да бъде изменен или допълнен само по взаимно съгласие на страните, изразено в писмена форма.

(2) При промяна в приложимата към договора нормативна уредба, страните се задължават да приведат същия в съответствие с новите разпоредби.

(3) Нищожността на някоя клауза по договора не води до нищожност на друга клауза или на договора като цяло.

(4) Страните решават възникналите между тях спорове по взаимно съгласие, а ако това е невъзможно- по съдебен ред.

(5) За неуредените в този договор въпроси се прилагат разпоредбите на действащото гражданско законодателство в Република България.

Настоящият договор се състави, подписа и подпечата в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

ПРИЛОЖЕНИЯ:

1. Техническа спецификация на Възложителя (Приложение № 1);

2. Техническо предложение на Изпълнителя (Приложение № 2);

3. Ценово предложение на Изпълнителя (Приложение № 3).

4. Отчетен доклад – образец (Приложение № 4);

|  |  |
| --- | --- |
| ЗА ВЪЗЛОЖИТЕЛЯ:  \_\_\_\_\_\_\_\_\_\_\_\_\_\_\_\_\_\_\_  ГЕОРГИ МИЛЧИН  **РЪКОВОДИТЕЛ НА ПРОЕКТ BG05M9OP001-3.004**  **ОПТИМИЗАЦИЯ И ИНОВАЦИИ В ИА ГИТ**  (Възл., съгл. З № 3-0682/11.07.2016 г.)  \_\_\_\_\_\_\_\_\_\_\_\_\_\_\_\_\_\_\_  СЕВДАЛИНА ВИЧЕВА  СЧЕТОВОДИТЕЛ НА ПРОЕКТ  **BG05M9OP001-3.004**  **ОПТИМИЗАЦИЯ И ИНОВАЦИИ В ИА ГИТ** | ЗА ИЗПЪЛНИТЕЛЯ:  \_\_\_\_\_\_\_\_\_\_\_\_\_\_\_\_\_\_\_ |